**Poziv NASTAVNICIMA/AMA za sudjelovanje u projektu „Prilika za sve!“**

**u funkciji pratnje učenicima/ama**

**2018-1-HR01-KA102-047178**

**OPĆENITO O PROJEKTU**

Erasmus+ najveći je program Europske unije za obrazovanje, osposobljavanje, mlade i sport. Usmjeren je jačanju znanja i vještina te zapošljivosti europskih građana, kao i unaprjeđivanju obrazovanja, osposobljavanja te rada u području mladih i sporta. Strukturiran je prema više aktivnosti, a Srednja škola Glina kao nositelj projekta sudjeluje u [Ključnoj aktivnosti 1](http://www.mobilnost.hr/hr/sadrzaj/erasmus-opce-informacije/kljucna-aktivnost-1/)– Mobilnost u svrhu učenja za pojedince. Projekt u vrijednosti 26.546,00 € odobrila je Agencija za mobilnost i programe Europske unije koja je hrvatska nacionalna agencija za Erasmus+. U suradnji s partnerom Martello Training Ltd planiran je boravak i stručna praksa u Irskoj u trajanju od 15 dana za 10 učenika/ca koji se obrazuju za zanimanja ekonomist/ica i prodavač/ica te pratnja 1 nastavnika/ce.

**Razdoblje mobilnosti: od 09. do 23. ožujka 2019. godine**

**Sredstvima iz projekta nastavniku/ci u pratnji je osigurano sljedeće:**

* **prijevoz avionom**
* **smještaj u irskim obiteljima i hrana, lokalni prijevoz, kulturološke aktivnosti**
* **individualna potpora**

**Zadaci nastavnika/ce u pratnji tijekom trajanja mobilnosti:**

* paziti na sigurnost učenika/ca
* kontinuirana pomoć i podrška učenicima/ama
* dnevni sastanci s učenicima/ama
* kontakt s partnerom domaćinom i tvrtkama u kojima će učenici/ce obavljati praksu
* informiranje o obrazovnom sustavu u Irskoj

**PRIJAVA**

Prijaviti se mogu nastavnici strukovne grupe predmeta u smjeru ekonomist/ica i prodavač/ica Srednje škole Glina.

**Dokumenti potrebni za prijavu:**

* **obrazac za prijavu**
* **obrazac motivacijskog pisma**
* **suglasnost o korištenju osobnih podataka**

\* preuzeti u tajništvu škole

* **životopis u Europass formatu**

**Prijave se mogu predati:**

* u tajništvo škole
* ravnateljici
* elektroničkim putem na e-mail: [glinaprojekti@gmail.com](mailto:glinaprojekti@gmail.com)

**Rok za prijavu: 18.10.2018.**

**KRITERIJI ZA OCJENJIVANJE/ODABIR**

* motivacija za sudjelovanjem i intervju
* poznavanje engleskog jezika – procjena nastavnice engleskog jezika na temelju dijela intervju-a na engleskom jeziku pred Izbornom komisijom
* aktivnosti u promoviranju i povećanju kvalitete škole

**REZULTATI I ODABIR**

Analizu prijava i odabir vršit će Izborna komisija za odabir nastavnika/ce u pratnji u sastavu: Marija Margušić Novosel, Iva Crneković i Irena Samardžija. Prijavljeni će biti pozvani na intervju. Odabrat će se 1 nastavnik/ca.

**Rezultati** će biti **objavljeni** unutar 10 dana od isteka roka za prijavu:

* na **web stranici** Srednje škole Glina (ss-glina.skole.hr/)
* na **oglasnoj ploči** škole.

Za više informacija obratiti se ravnateljici.

Rok za konačni odabir nastavnika/ce u pratnji: 30.11.2018.